 O tânără a fost violată de un individ care a păcălit-o că va apărea într-o reclamă. Bărbatul a fost reținut.
Fata l-a cunoscut pe bărbat pe Internet. Bărbatul a dus-o într-un apartament pentru a filma o reclamă. Odată ajunși în imobil, individul a violat-o.
Un bărbat a păcălit o fată că va apărea într-o reclamă la o agenție imobiliară și a dus-o într-un apartament pentru a filma spotul publicitar. Acolo, însă, individul a violat-o."În data de 02 martie 2021, polițiști din cadrul Direcției Generale de Poliție a Municipiului București au reținut un bărbat de 46 de ani, cercetat sub aspectul săvârșirii infracțiunii de viol", anunță Poliția Capitalei.Fata a depus plângerea în luna februarie a acestui an. Ea a povestit că l-a cunoscut pe bărbat pe Internet. Individul i-a propus realizarea unei reclame, pentru o companie imobiliară."Tânăra a acceptat, iar la începutul lunii februarie a venit în București pentru realizarea materialului publicitar. Din datele și probele administrate în cauză a rezultat presupunerea rezonabilă că bărbatul de 46 de ani, ar fi condus-o pe tânără la apartamentul, pe care l-ar fi prezentat ca model pentru reclamă, iar ulterior, prin violență, ar fi agresat-o sexual", spun polițiștii.Bărbatul a fost prins de poliție și a fost reținut pentru viol. Judecătorii vor stabili dacă îl vor aresta.